
INAUGURALIS 


DE 


CYNANCHE  TONSELEAKX 


TTJ  AUCI  morborum  qui  genus  humanum  in- 
festant,  magis  medici  diligentiam  sibi 
anxiam  vindicant,  propter  impetum  frequen¬ 
tem  et  molestiam  insignem,  quam  species  di¬ 
versae  Cynanches  :  de  quibus  omnibus,  quo¬ 
niam,  sigillatim  tradare,  hujusmodi  disquisi¬ 
tionum  limites  haud  sinunt  ;  mihi  in  animo 
est,  pauca  disserere  de  ea  specie  saepissime  ob¬ 
veniente,  quae  his  verbis  celeberrimo  Culleno 
definitur  :  “  Cynanche  (tonsillaris)  membra- 

A  ' 


DISSERTATIO  MEDICA 


2 

“  nam  faucium  mucosam,  et  praecipue  tonsil- 
u  las,  tumore  et  rubore  afficiens,  cum  febre 
“  synocha.” 


HISTORIA  MORBI. 

f 

Tonsillarum  partiumque  vicinarum  in- 

flammatio,  summis  periculis  nonnunquam  sti- 

# 

patur  j  aliis  temporibus  tam  levis  est,  ut  opem 
medicinae  vix  requirat  :  sed  morbi  tra&atio- 
nem  sub  forma  graviore  reddere,  optimum 
mihi  videtur  qua  status  leviores  facile  intel- 
'  ligentur.  * 

i 

Hic  morbus  nunquam  contagiosus,  sed  haud 
raro  epidemicus  est. 

Incipiente  malo,  aeger  de  molestiae,  angus¬ 
tiae  et  doloris  sensu  in  faucibus  conqueritur  ; 
simul  ac  deglutitione  difficili  et  dolorifica.  Af¬ 
fligitur  etiam  vocis  raucedine  et  in  ore  visco¬ 
sitate  molesta,  cum  muci  glutinosi  excretione 

frequenti ;  quem  sine  magno  dolore  deglutire 
non  potest ;  namque  inter  deglutitionem  ejus 
vel  fluidi  cujuslibet,  quam  solidorum,  adio 
musculorum  deglutitioni  inservientium,  qui 
nunc  rigidi  et  tumidi  sunt,  magis  requiritur. 

Faucibus  internis  conspedis,  membrana  ea- 

•* 

rum  justo  vividior  apparet:  tonsillarum  una, 
vel  aliquando  ambae,  velum  pendulum  palati, 
uvula,  et  partes  vicinae,  quantum  conspici  po¬ 
test,  praeter  solitum  rubent  et  tument. 

Symptomata  memorata  plerumque  brevi  per¬ 
sistunt,  antequam  pyrexia  supervenit,  quae 
fere  semper  pari  ratione  ac  inflammatio  urget. 

Utrasque  tamen,  eodem  tempore,  sese  aliquan- 

/ 

do  ostendunt,  et  aliis  temporibus  pyrexia  in¬ 
flammationem  praecedit. 

Progrediente  morbo,  respiratio  aliquanto 
difficilis  fit,  vel  propter  aeris  transitum  per  na¬ 
res  impeditum,  vel  quia  rima  glottidis  ardior 
redditur.  Deglutiendi  difficultas  et  faucium 


i 

angustatarum  sensus,  magis  magisque  sentiun¬ 
tur.  Vultus  et  oculi  tument  et  rubescunt! 
saepe  aegrum  vexat,  capitis  dolor  vel  gravitas. 
Haud  raro  siti  infestatur,  cui  vix  indulgere 
potest:  plerumque  accidit  anorexia,  et  non- 
nunquam  etiam  nausea,  pharyngis  irritationi 
tribuenda  :  alvus  plerumque  astricta  est.  Do¬ 
lor  in  nonnullis,  frequenter  ad  aurem  tendit, 
quae  inter  devorandum  crepat,  et  levis  surdi¬ 
tas  sentitur.  Pyrexia  nunc  magis  furit ;  pul¬ 
sus  arteriarum  frequentes,  validi  et  pleni  sunt  ; 
calor  augetur ;  vires  tamen  minime  frangun¬ 
tur. 

Morbo  ingravescente,  aliquando  tonsillae 
adeo  tumefa&ae  sunt,  ut  revera  se  invicem  tan¬ 
gant  :  valde  diminuitur  cavum  oris,  linguae,  et 
mollium  aliarum  partium  ejus  tumore.  Super 
tonsillas  interdum  observantur  crustae  subfla- 
vae,  quae  raro  ulcuscula  obtegunt.  Sed  ali¬ 
quando  maxilla  inferior  fere  immobilis  reddi¬ 
tur,  inflammatione  musculorum  ejus  motui 

subservientium*,  unde  faucium  inspedtio  im¬ 
peditur.  Spirandi  et  deglutiendi  difficultate 
aeger  maxime  torquetur  :  quando  potum  sor¬ 
bere  attentet,  per  nares,  motu  pharyngis  con- 
vulsivo,  aliquando  rejicitur  ;  aut  interdum  in 
laryngem  mittitur,  et  suffocationem  minita¬ 
tur  ;  et  etiam  inter  conatum,  (tonsillis  utris¬ 
que  inflammatis),  convulsionibus  homines  te¬ 
nelli  correpti  sunt  f. 

Si  primo  unam  tantum  tonsillam  inflamma¬ 
tio  tenet,  persaepe  ad  alteram,  morbo  durante, 
serpit. 

4 

C 

Intra  paucos  dies,  morbus  cursum  suum 
plerumque  peragit :  atque  haud  secus  ac  ple- 
raeque  inflammationes,  resolutione,  suppura¬ 
tione,  gangrena  vel  scirrho,  finitur  ;  aut  ali¬ 
quando  metastasi  ad  encephalon,  delirium  et 
alia  signa  phrenitidis,  vel  ad  pulmones,  pneu¬ 
moniae  symptomata,  efficiente:  sed  tres  ultimae 
terminationes  raro  quidem  observantur. 


*  Home,  Prin.  Med. 
f  Macbride,  “  Pr  attice  of  Phy  sic*1 

Resolutio,  decrescentibus  gradatim  sympto¬ 
matis  monstratur  ;  quam,  nonnunquam  urina 
au6ta,  sudor,  aut  narium  haemorrhagia,  cer¬ 
tius  vero  muci  viscosi  excretio  copiosa,  comi- 
tantur. 

Suppuratio  plerumque  in  una,  sed  aliquan¬ 
do  in  ambabus  tonsillis  invadit.  In  simplici 
abscessu,  vel  in  plurimis  cellis,  continetur  hu¬ 
mor  purulentus  viscosus,  admodum  ingrati  sa¬ 
poris,  et  saepe  sanguine  tindtus  ;  post  cujus 
evacuationem,  omnia  ad  sanitatem  cito  spec¬ 
tant.  Sed  non  in  tonsillis  solis,  suppuratio  oc¬ 
currit ;  exempla  enim  non  desunt  ubi,  in  di¬ 
versis  faucium  partibus,  vel  gutturis  superio-  , 

t 

ris,  abscessus  formati  sunt.  Atque  inter  lin¬ 
guam  et  dentem  tertium  molarem  posito  ab¬ 
scessu,  hunc  morbum  finiri,  semel  ac  iterum 
vidi. 

Plurima  symptomata  in  hoc  morbo  compa- 
rentia,  jamdudum  explicabantur  ;  reliqua  fa¬ 
cile  intelligentur,  principia  inflammationis 

generalia  contemplando,  et  memoria  tenendo, 
membranae  ejusdem  continuatione,  cavum  o- 
ris,  fauces,  pharyngem,  nares  internos,  tubas 
Eustachianas,  et  laryngem,  investiri ,  atque 
inflammationem  alicujus  partis  hujus  mem¬ 
branee,  ad  omnes  caeteras,  cito  se  extendere 
posse.  Tamen  nonnulli,  dolorem  ad  aurem 
tendentem,  inflammatione  per  tubam  Eusta- 
chianam  perrepente,  non  excitari,  haud  inepte 
existimant ;  sed  ad  ramum  tertii,  paris  quinti 
nervorum,  qui  faucibus  et  auri  partim  imper¬ 
titur,  hanc  affe&ionem  referunt. 


\ 

CAUSiE  REMOT2E 

» 

in  eas,  quae  homines  morbo  obnoxios  reddunt, 
et  quae  morbum  proclivibus  concitant,  jure 
dirimuntur.  Inter  priores,  tempus  vernale 
et  hyemale,  atque  plagae  boreales,  enumeran¬ 
da  sunt.  Homines  sanguine  abundantes,  ru¬ 
bore  et  aetate  florentes,  rufi,  et  haemorrhagiis 
obnoxii,  huic  morbo  praecipue  opportuni  sunt. 

Mulieribus  viri  saepius  malum  experiuntur : 
illos  quoque,  qui  collum  nimis  investiunt, 
praecipue  adoriri  videtur.  Qui  cynanche  ton¬ 
sillari  antea  laboraverunt,  reditui  ejus  pronio¬ 
res  fiunt,  propter  vasorum  infirmitatem  in¬ 
flammatione  inductam. 

Inter  causas  excitantes,  frigus  praecipua 
existit,  quod  in  corpore  humano,  pro  diversis 
circumstantiis,  multimodis  operatur.  Hoc  ma¬ 
lo  in  creando,  corpori  toto  applicatum,  vi  as¬ 
tringente,  perspirationem  supprimente,  ejus- 
que  materiam  ad  glandulas  faucium  mucosas 
atque  tonsillas  dirigente,  agere  videtur.  Fri¬ 
gidi  aeris  rivus,  faucibus,  collo  vel  capiti  af¬ 
fluens,  uti  contra  ventum  borealem  inter  equi¬ 
tandum  ;  aut  etiam  potus  gelidus,  malum 
frequenter  concitat ;  praecipue,  si  calor  audtus 
praecesserit,  aut  corporis  reliquum  per  idem 
tempus  caleat :  frigus  pedibus  applicatum, 
eundem  effedhim  persaepe  praestat. 

Quodcunque  sanguinem  impetu  nimio  ca- 

put  versus  intendit,  vel  reditui  ejus  a  capite 
obstat,  Cynanchem  tonsillarem  excitare  valet. 
Hinc  exercitium  vehemens,  animus  ira  exci¬ 
tatus,  aliquando  ejus  causae  sunt.  Ligamen- 

\ 

tum  circa  collum  ardum,  evacuationes  solitae 
suppressae,  eandem  nonnunquam  inducunt, 

s 

Aliis  noxis,  vel  cum  prioribus,  vel  sine  iis, 
idem  effedus  perficitur ;  quarum  nonnullae 
acrimonia  quadam,  alias  vi  mechanica,  agunt» 
Ex  illis,  sunt  acida  concentrata,  alkalia ,  sales 
metallorum  diversi,  acria  effluvia,  &c. 

i 

Ad  offensas  mechanicas  pertinent,  varia  dura, 
et  forma  irritantia  materialia  ;  exempli  gratia, 
ossa  animalium,  et  alia  istiusmodi,  quae  fauces 
lacerant,  aut  nimis  distendunt.  His  addatur, 
ipsius  organi  intentio  vehemens,  sive  cantan¬ 
do,  sive  clamitando  ;  quanquam  haec  exerci¬ 
tia,  aliqua  ex  parte  morbum  ciere  possunt, 
sanguinis  reditum  a  capite  interpellando;  per 
pulmones  enim,  nimis  aere  inflatos,  sanguis 
transire  satis  celeriter  nequit. 

DIAGNOSIS. 

Morbi,  cum  quibus  periculum  est,  ut  hic 

# 

confundatur,  duo  praecipue  sunt,  scilicet,  Cy~ 

i , 

nanche  maligna,  et  Syphilis  tonsillas  et  fauces 
arripiens. 

Cynanche  tonsillaris,  a  Cynanche  maligna , 
signis  sequentibus  distingui  potest.  Illa  adul¬ 
tos,  robustos  et  plethoricos  imprimis  invadit ; 

huic  impuberes,  imbecilli  et  mulieres,  prae 

\ 

caeteris  objiciuntur.  Priorem  pulsus  validus 
et  plenus  comitatur  ;  in  posteriore,  ictus  ar¬ 
teriarum  celeres,  exiles  et  inaequales  sunt.  In 
illa,  sub  initio,  parum  debilitatis  est  ;  in  alte¬ 
ra,  prostratio  virium  insignis  et  anxietas  sese 
ostendunt.  Fauces  quoque  in  cynanche  ton¬ 
sillari,  magis  tument  et  dolent,  atque  colore 
vividiore  sunt,  quam  in  maligna  :  praeterea, 
illa  plerumque  frigore,  haec  fere  semper  con¬ 
tagione,  incitatur. 

Cynanche  tonsillaris,  nisi  prius  suppuratione 
terminata  sit,  cum  Syphilide  vix  unquam  con» 

i 

fundenda  est.  Ut  a  se  invicem  discernantur, 
notandum  est,  ulcus  tonsillas  venereum  pro¬ 
fundum  esse,  et  non  aliter  apparere,  quam  si 
portio  ejus  effossa  sit ;  crusta  lardum  referenti 
obtegi ;  atque  margine  prominente,  rubente 
et  duro  circumdari  :  in  altera  vero,  omnia 
longe  distant  *.  Suppuratio  nunquam  cy- 
nanche  tonsillari  supervenit,  sine  inflamma¬ 
tione  insigni,  et  pyrexia  evidente  praecessis  ; 
quae  in  syphilide  rarissime  apparent.  Tamen, 
si  quispiam  hoc  morbo  laborans,  frigori  obji¬ 
ciatur,  tonsillae,  haud  secus  ac  in  cynanche 
tonsillari  vera,  primo  comparent,  sed  ulcus¬ 
cula  speciem  sibi  propriam  cito  induunt. 


*  Schwediauer  <{  on  Venereal  Complaints 

PROGNOSIS. 

Etiamsi  morbus,  de  quo  agitur,  plerumque 
fauste  finitur,  tamen  exempla  quaedam  non 
desunt,  ubi  de  exitu  ejus  maxime  metuendum 
est ;  tum  ob  febrem  comitantem,  cum  ob  pe¬ 
riculum  exitii,  ab  inedia  vel  strangulatione. 
Inflammatione  in  gangraenam  abeunte,  vel  ad 
partes  nobiliores  per  metastasin  translata,  ae¬ 
ger  in  maximo  discrimine  versatur. 

\ 

Ubi  respiratio  acute  dolens,  difficilis,  et  fre¬ 
quens  sit,  cum  vultu  livido  et  valde  tumefac¬ 
to,  oculis  prominentibus,  et  sanguine  suffusis, 

i 

et  colli  et  temporum  vasis  plurimum  disten¬ 
sis,  suffocationis  periculum  instat.  Tamen 
si  ob  tumoris  magnitudinem  solam,  aegre  spi¬ 
ratur,  non  multum  timendum  est :  si  vero  re- 
spiratio  difficile  perficitur,  dum  fauces  non 
valde  tument,  malum  augurium  est ;  tunc 

enim  colligere  licet,  inflammationem  laryn¬ 
gem,  aut  aliquam  aliam  partem  respirationi 
admodum  necessariam,  corripuisse.  Quando 
autem  tumor  externus  oriatur,  exitum  felicem 
fore  sperandum  est 

Gangraenam  supervenire,  (quod  rarissime 
accidit),  deprehendamus,  si  tumor  antea 
splendens,  colorem  lividum  induere  incipiat  ; 
si  dolor  ardens  et  acutus  sine  causa  manifesta 
cesset,  et  pulsus  crebri,  debiles  et  inaequales 
evadant.  Crustae,  quamvis  illis  similes,  quae 
gangraenam  comitantur,  saepe  sine  ulla  ad  eam 
proclivitate  apparent,  et  raro  periculum  in¬ 
tentant. 

Si  per  quinque  dies,  sine  ulla  remissione, 
inflammatio  perstiterit,  suppurationem  insecu¬ 
turam  suspicari  licet  :  aut  in  quovis  morbi 
stadio,  si  dolor  minus  acutus  et  pulsatili s  eva- 


■*  Macbride,  “  PnaBice  of  Pbysic •” 

dat ;  si  horrores  vagi  et  inaequales  excitentur, 
et  pulsus  mollior  deveniat,  idem  suspicandum 
est.  Pure  formato,  doloris  remissio  est,  symp¬ 
tomata  febrilia  multo  mitiora  fiunt,  atque  tu¬ 
moris  apex  coloris  albicantis  observatur. 

Resolutio  attamen  terminatio  frequentissi- 
ma  est,  et  remediis  idoneis  mature  adhibitis, 
fere  semper  obtineri  potest.  Si  symptomata 
levia  sint,  et  inflammatio  non  diu  perstiterit, 
haec  nunquam  non  expe&anda  est. 


METHODUS  MEDENDI. 


Consilia  curatoria  variant,  pro  stadiis  mor¬ 
bi  diversis ;  sed  de  indicationibus  ad  resolutio¬ 
nem  dirigentibus,  quae  tam  principio,  quam 
decursu,  medico  maxime  tentanda  est,  accu¬ 
ratius  tra&are  licet.  Ad  hoc  propositum,  haec 
duo  consilia  proponam  : 

i 

imo ,  Pyrexiam  et  inflammationem  moderari  et 


amovere. 

2 do,  Quacunque  ratione  conari,  ne  strangula¬ 
tio  vel  inedia  aegrotantem  arripiat. 

w 

Quod  ad  primum  spe&at ;  causae  remotae,  si 
harum  vires  adhuc  sese  exerant,  quantum  fieri 
potest,  summoveantur. 

Regimen  antiphlogisticum,  uti  in  aliis 
phlegmasiis,  accurate  celebrari  debet ;  frigidi 
aeris  applicatione,  quae  semper  nocet,  sola 
exclusa  ;  sed  nimium  caloris  non  minus  vitan¬ 
dum  est :  temperies  igitur,  quae  gradum  cir- 
citer  sexagesimum  thermometri  Fahrenheitici- 
ni  hydrargyrum  tenet,  optime  convenire  vide¬ 
tur.  Ab  locutione,  ut  partes  affe&as  male  ex¬ 
ercente,  aegrum  caute  abstinere  oportet ;  atque 
haud  levis  momenti  erit,  illum  non  omnino 
cubare  sed  caput  ejus  aliquantum  elevari. 

Inter  evacuationes  in  hoc  morbo  institutas, 
sanguinis  detra&io  maxime  prodesse  solet.  Si 
pyrexia  et  inflammatio  valde  urgeant,  ad  san¬ 
guinis  e  brachio  missionem,  prout  res  postu- 


: 

lare  videatur,  repetendam,  confugiendum  est. 

\ 

Quando  autem  aeger  tanto  nutrimenti,  quan¬ 
tum  systemati  necessarium  foret,  per  aliquot 
dies  privatus  sit,  ab  venaese&ione  fere  semper 
abstinere  oportet :  atque  revera,  in  casibus 
plerisque,  detradtio  sanguinis  topica  merito 
anteponenda  est.  Haec  hirudinibus,  faucibus 
externis,  vel  cucurbitulis  cruentis,  temporibus 
admotis,  commode  efficiatur  :  aut  sanguinem, 
crebris  et  profundis  incisionibus,  ex  tonsillis 
ipsis  insigniter  tumefadlis,  maximo  cum  fruc¬ 
tu  detrahere  possumus  #.  Nonnulli  medico¬ 
rum  venas  sublinguales  vulnerare  suadent ; 
sed  hoc  modo  tantillum  sanguinis  plerumque 
emittitur,  ut  multum  auxilii  praebere  ne¬ 
queat. 

Purgatio  alvi,  ab  omnibus  audloribus,  mul¬ 
to  et  merito  laudatur,  et  semper  indicatur,  ni¬ 
si  (sicut  nonnunquam  fit)  diarrhoea  aut  in- 


*  Audi  Prseled.  Clin.  Do&oris  Rutherford. 

gens  debilitas  adsit.  Cathartica  salina,  quip¬ 
pe  quae  motum  sanguinis  non  accelerant,  nec 
systema  irritant,  caeteris  anteponi  jure  viden¬ 
tur  :  sed  his  frustra  adhibitis,  ad  validiora,  ut 
submuriatem  hydrargyri  cum  jalapa  jundlum, 
rite  decurrendum  est;.  Si  per  os,  sine  magno 
dolore,  haec  assumi  non  possint,  utilius  erit, 
vice  eorum,  clysmatis  laxantibus  uti. 

Diaphoretica ,  in  hoc  morbo  sublevando,  non 
mediocriter  valent ;  nam  ex  perspiratione  fri¬ 
gore  suppressa,  saepe  originem  ducit ;  et  su¬ 
dore  sua  sponte  erumpente,  haud  raro  solvi¬ 
tur.  Tamen  medicamentis  stimulantibus,  et 
temperiei  incremento,  diaphoresin  excitare 
nunquam  licet ;  sed  diluentia ,  sales  neutri ,  et 
similia,  quae  motum  sanguinis  parum  vel  mi¬ 
nime  accelerant,  tantummodo  adhibenda  sunt. 
Ad  idem  propositum  pediluvium  maxime  con¬ 
fert  ;  quod  etiam  sanguinem  ad  extrema  infe¬ 
riora  elicit,  et  sic  inflammationis  vim  haud 
parum  mitigat. 

Emeticis  sub  initio  adhibitis,  saepe  morbus 
tollitur,  vel  saltem  symptomata  multo  levio- 
ra,  quam  aliter  fuissent,  redduntur.  Diver¬ 
sis  modis  hoc  efficere  videntur ;  scilicet,  folii- 
culas  mucosas  faucium  et  tonsillarum  abster¬ 
gendo,  et  excretionem  earum  promovendo  ; 
atque  diaphoresin  per  totum  corpus  excitan¬ 
do,  qua  sanguinis  distributio  inaequalis  impe¬ 
ditur.  Atque  etiam,  pera&a  suppuratione, 
ad  rumpendum  abscessum,  vomitum  ciere  non¬ 
nullis  commendatur. 

Epispasticis  et  nitefacientibus ,  nullum  re¬ 
medium  saepius  aut  felicius  adhibetur.  Pos- 
teriora  faucibus  externis  admota,  in  exemplis 
mitioribus,  satis  potentia  sunt ;  ex  quibus, 
oleum  camphoratum,  vel  ammoniatum,  prae 
aliis  conveniunt.-  Inter  medicos  multum  dis- 
crepatum  est,  cui  parti  praecipuae,  epispastica 
applicari  debent ;  sed,  me  judice,  quo  propius 

ad  sedem  inflammationis  admota,  eo  majore 

/ 

utilitate  gaudent.  Tamen  si  faucibus  exter¬ 
nis  diutius  adhibeantur,  et  nullam  vesicatio- 

nem  inducant,  haud  raro  prorsus  nocua  sunt ; 
quia  systemati  nimiam  irritationem  addunt, 
et  parti  dolenti  sanguinem  copia  majore  diri¬ 
gunt  Ob  hanc  causam,  vesicatorium  satis 
forte  esse,  et  partem  cui  impositum  erit,  prius 
cum  aceto  fricari,  necessarium  est.  Sanguinis 
missione  praecipue  cum  fruCtu  utimur,  si¬ 
quando  idonea  videatur,  antequam  hoc  reme¬ 
dium  tentatum  fuerit :  atque  curam  nos  gerere 
semper  oportet,  ut  vulnera  hirudinibus  faCta, 
(si  talia  sint),  apte  prius  tegantur;  ne  stran¬ 
guria  molesta,  cantharidum  absorptione,  su¬ 
pervenerit. 

Gargarismata  ad  faucium  affectionem  le¬ 
vandam,  haud  mediocriter  valent,  ideoque 
semper  adhiberi  debent ;  sed  variare  nonnihil, 
pro  circumstantiis  morbi  diversis,  necesse  est. 
Quando  inflammatio  violenter  urgeat,  aut  ad 
suppurationem  speCtet,  liquores  emollientes 


*  Audi  Praele6t.  Clin.  Do&oris  Rutherford. 

prae  aliis  appositi  sunt :  sed  si  non  vehemens 
sit,  vel  aliqua  ex  parte  remediis  idoneis  tolle¬ 
retur,  gagarismata  astringentia  multum  auxi¬ 
lii  afferunt,  magisque  prsesertim,  quando  mor¬ 
bus  ex  laxitate  vasorum  originem  duceret. 
Huc  spe&ante,  illustri  Culleno  formula  se¬ 
quens  laudatur : 

Decodti  corticis  querci,  libram  ; 

Sulphatis  aluminae,  semidrachmam ; 

Spiritus  vini  Gallici,  uncias  duas.  M 
Et  hoc  quidem,  vel  alium  ejusmodi  gargaris- 
ma,  sub  morbi  hujus  insultu,  rite  adhibitum, 
eum  penitus  amovere  haud  raro  observatur. 
Quando  autem  partes  quam  maxime  tumefac¬ 
tae  sunt,  et  gargarizare  aeger  non  potest,  syrin¬ 
gis  ope  injicere,  ad  mucum  viscidum  abluen¬ 
dum,  imprimis  utile  erit.  Tamen  propter  do¬ 
lorem  his  modis  excitatum,  aliquid  consisten- 
tiae  firmioris  nonnunquam  usurpari  debet,  ut 
mei  cum  acido  sulphurico,  vel  muriatico, 
grate  acidulatum,  quod  partibus  sine  molestia 


*  Cullen,  Materia  Medica. 

admoveri  potest.  Nonnulla  exempla  contigit 
mihi  videre,  ubi  hoc  remedio,  multum  leva¬ 
minis  magna  muci  excretione  comitatum,  cito 
allatum  fuit.  Inhalatio  quoque  vaporum  aquae 
ferventis  cum  aceto  admistae,  excelse  laudatur  ; 
namque  mucum  in  crustas  coiturum  diluit, 
et  humorum  faucium  excretionem  promovet. 

EleElricitcis  utile  remedium  est,  quando  ex 
redeundi  consuetudine,  morbi  tentatio  orta 

i 

sit,  et  vasorum  laxitate  comitetur  :  et  quidem 
post  morbi  discessionem,  haud  minus  aptum 
est,  ubi,  ut  nonnunquam  fit,  tonsilla  tumida  et 
relaxata  permaneat. 

Nunc  de  modis,  ad  indicationem  secundam 
absolvendam  necessariis,  agendum  est :  scili¬ 
cet,  praecavere  ne  suffocetur,  vel  fame  consu¬ 
matur  aeger.  Haec  revera,  non  solum  ubi  re¬ 
solutionem  promovere  conamur,  verum  etiam 
per  totum  morbi  decursum,  in  memoria  nos 
tenere  oportet.  Ut  strangulationi  obviam  ea¬ 
mus,  remedia  antea  di&a,  (ele&ricitate  forsan 

sola  excepta),  diligenter  applicanda  sunt.  Si 
vero  periculum  post  haec  adhibita  instaret,  ad 
bronchotomiam ,  sine  pavore,  decurrendum  est. 

Ubi,  ne  aeger  ex  defe&u  alimenti  patiatur, 
timendum  est,  evacuationes  supervacaneae,  et 
omnia  quae  irritant  aut  debilitant,  maxima 
cum  cura  vitare  oportet.  Si  illo  aliquid  as¬ 
sumi  potest,  valde  nutriens  esse  debet,  ut  ge¬ 
lata  animalia,  et  alia  quae  facile  sorberi  pos-, 
sunt :  sed  quando  deglutiendi  facultas  peni¬ 
tus  deleta  sit,  clysmata  nutrientia  injicienda 
sunt. 

Suppuratio . — Ubi  ex  ante&  recensitis  signis 
suppurationem  incepisse  patet,  eam  maxima 
cum  cura  promovere  decet.  Hoc  optime  per¬ 
ficitur,  aquae  vaporibus  inhalatis,  et  gargaris» 
matis  emollientibus ;  et  fortasse  etiam  cata¬ 
plasmatis  externe  applicatis :  interea  aegrotan¬ 
tis  vires,  uti  jam  didtum  fuit,  diligenter  susti¬ 
nendae  sunt.  Abscessu  formato,  si  non  sua 

* 

sponte  rumpatur,  illico  lanceola  aperiatur; 

postea,  quolibet  gargarismate  detergente  uti 
necesse  erit. 

^  r  ..  .  fr  ......  ,  .  'N  «v  « 

De  Gcingrana ,  et  Scirrho,  paucissima  dicere 
requiritur.  Illi,  vino  et  cinchona  interne,  et 
liquoribus  stimulantibus  topice  adhibitis,  for¬ 
titer  obviam  eundum  est.  Alter  ope  chirur¬ 
gica  plerumque  indiget. 

Quando  inflammatio  ad  cerebrum,  vel  pul¬ 
mones,  per  metastasin,  tranflata  sit  \  non  ali- 
ter  tra&anda  est,  quam  si  ex  ulla  alia  causa 
originem  duxerit. 

1 

Hoc  morbo  in  sanando,  ne  revertat,  summis 
viribus  eniti  debeamus.  Ad  hoc  peragendum, 
gargarismata  astringentia  plurimum  valere 
manifestum  erit,  ubi  perpendimus,  vasorum 
laxitatem  reditui  ejus  quam  maxime  favere. 
Ad  idem  conducit,  oris  et  faucium  lavatio  fri- 
gida,  omni  mane  adhibita.  Praeterea,  alvi  as- 
tri&io,  frigoris  applicatio  ad  pedes,  et  causae 
aliae  excitantes,  provide  avertenda  sunt. 

